Document ID: 32007D0555

KOMISSION PÄÄTÖS,
tehty 1 päivänä elokuuta 2007,
vuoden 2003 liittymisasiakirjan liitteessä XII olevan lisäyksen B muuttamisesta Puolan tiettyjen liha-alan laitosten osalta
(tiedoksiannettu numerolla K(2007) 3614)
(ETA:n kannalta merkityksellinen teksti)
(2007/555/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen liitteessä XII olevan 6 luvun B jakson I alajakson 1 kohdan e alakohdan,
sekä katsoo seuraavaa:
(1)
Tietyille vuoden 2003 liittymisasiakirjan liitteen XII lisäyksessä B luetelluille Puolan laitoksille on myönnetty siirtymäajat.
(2)
Vuoden 2003 liittymisasiakirjan liitteen XII lisäystä B on muutettu komission päätöksillä 2004/458/EY (1), 2004/471/EY (2), 2004/474/EY (3), 2005/271/EY (4), 2005/591/EY (5), 2005/854/EY (6), 2006/14/EY (7), 2006/196/EY (8), 2006/404/EY (9), 2006/555/EY (10), 2006/935/EY (11), 2007/202/EY (12) ja 2007/443/EY (13).
(3)
Puolan toimivaltaisen viranomaisen virallisen ilmoituksen mukaan tietyt liha-alan laitokset ovat saattaneet uudistustyönsä loppuun, ja ne ovat nyt täysin yhteisön lainsäädännön mukaisia. Muutamat laitokset ovat lopettaneet toimintansa, jota varten niille oli myönnetty siirtymäaika. Kyseiset laitokset olisi siksi poistettava siirtymäajan piiriin kuuluvien laitosten luettelosta.
(4)
Ainoastaan liha-alan laitokset säilyvät luettelossa. Kyseisten laitosten osalta vaatimuksien täysimääräisen noudattamisen päivämäärä olisi saatettava ajan tasalle uudistustyössä edistyminen huomioon ottaen.
(5)
Sen vuoksi vuoden 2003 liittymisasiakirjan liitteen XII lisäystä B olisi muutettava. Selkeyden vuoksi se olisi korvattava.
(6)
Tässä päätöksessä säädetyistä toimenpiteistä on ilmoitettu elintarvikeketjua ja eläinten terveyttä käsittelevälle pysyvälle komitealle,
ON TEHNYT TÄMÄN PÄÄTÖKSEN:
1 artikla
Korvataan vuoden 2003 liittymisasiakirjan liitteen XII lisäys B tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 1 päivänä elokuuta 2007.

Labels: 0
18
15
17